**427/2019. (IX.26.) Kgy. sz. határozat**

1. Szombathely Megyei Jogú Város Közgyűlése a meglevő kutyafuttató területek közül az alábbi kutyafuttatók felújítást határozza el:

* Pázmány Péter utcai bekerített kutyafuttató: déli oldalon a kerítés cseréje,
* Bem József utcai buszfordulónál található kutyafuttató: bejárat járdalapokkal történő lelapozása,
* Váci Mihály utcai bekerített kutyafuttató: fonott kerítés helyreállítása.

1. A Közgyűlés a javítási munkálatok elvégzéséhez, a hulladékgyűjtő edények kihelyezéséhez, valamint az információs táblák kihelyezéséhez szükséges 2.500.000,- Ft összeget a költségvetési rendelet soron következő módosításakor biztosítja.
2. Szombathely Megyei Jogú Város Közgyűlése egyetért azzal, hogy Szombathely területén újabb kutyafuttató területek kijelölése szükséges.
3. A Közgyűlés felkéri a polgármestert, hogy az új kutyafuttató területek kijelöléséhez szükséges intézkedéseket tegye meg, ebbe vonja be az érintett lakóterületek képviselőit, illetve a város területén működő állatvédő civil szervezeteket, és javaslatát terjessze a Közgyűlés elé.
4. A Közgyűlés úgy határoz, hogy a kutyafuttatók kialakításához szükséges 30 millió Ft összegű fedezetet a 2020. évi költségvetésében biztosítja.
5. A Közgyűlés felkéri a polgármestert, hogy a kihelyezésre kerülő információs táblákon szerepeltesse az Önkormányzat által alapított Kutyamenhely Alapítványt.
6. A Közgyűlés felkéri a polgármestert, hogy vizsgálja meg annak lehetőségét, hogyan lehetne kialakítani a Szombathely és Sé közötti területen, a futballakadémia mellett egy kutyafuttató sávot.
7. A Közgyűlés felkéri a polgármestert, hogy a Gyöngyös-patak menti belvárosi kutyafuttató létesítését vizsgálja felül.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője)

**Határidő:** 1. pont: 2019. december 31.

2. pont: költségvetés soron következő módosítása

3. pont: azonnal

4. pont: 2020. december 31

5. pont: 2020. évi költségvetés megalkotása

6. pont: azonnal

7. pont: 2019. december 31.

8. pont: azonnal